ร้านจะเป็นร้านรถเข็นอยู่ที่ศรีย่าน ตรงวินมอร์ไซค์จันทิมาพอดิบพอดี ถ้ามาทางเกียกายก็เลี้ยวซ้ายที่แยกศรีย่านสั่งเกตุร้าน S&P ซ้ายมือให้ดีร้านจะอยู่แถวๆ นั้น ถ้ามาจากทางเทเวศน์ถึงแยกศรีย่านก็ให้เลี้ยวขวา วันเปิดร้านก็เอาแน่เอานอนไม่ได้ มาวันนี้เปิดพรุ่งนี้ไม่เปิดมะรืนเปิดใหม่ก็เคยเจอมาแล้ว บางทีก็หายหน้าหายตาไปหลายๆ วันเลย แต่ส่วนมากถ้ามาเปิดร้านก็จะมาเปิดช่วงบ่ายๆ ค่อนเย็น ที่ร้านจะมีให้ลูกค้าเลือกทั้งหมูแดงและหมูกรอบ หมูแดงก็เนื้อนุ่มเนียน หมูกรอบก็หนังกรอบอร่อย ราดน้ำหมูแดงชุ่มๆ มาพร้อมกับไข่ต้มมีทั้งแบบสุกมากและยางมะตูมแล้วแต่ดวง ราคาของที่นี่ ธรรมดา 40บาท พิเศษ 50บาท ที่โต๊ะมีต้นหอมให้ทานเคียงและก็มีซีอิ๋วดำน้ำส้มพริกดองไว้ใส่เพิ่ม และก็ยังมีพริกคั่วกลิ่นหอมละมุนไว้ทานตัดเลี่ยนได้เป็นอย่างดีตักเท่าไรก็ได้ ที่นี่ก็มีนำ้เปล่าให้บริการตัวเองไปกดเองได้เลย